CELEX: 62008TA0461
Language: el
Date: 2011-09-20 00:00:00
Title: Υπόθεση T-461/08: Απόφαση του Γενικού Δικαστηρίου της 20ής Σεπτεμβρίου 2011 — Ευρωπαϊκή Δυναμική κατά ΕΤΕπ (Δημόσιες συμβάσεις υπηρεσιών — Διαδικασία διαγωνισμού — Παροχή υπηρεσίας συνιστάμενης στη συντήρηση, υποστήριξη και ανάπτυξη συστήματος πληροφορικής — Απόρριψη προσφοράς διαγωνιζομένου — Ανάθεση του αντικειμένου της συμβάσεως σε άλλο διαγωνιζόμενο — Προσφυγή ακυρώσεως — Παραδεκτό — Αρμοδιότητα — Υποχρέωση αιτιολογήσεως — Δικαίωμα στην άσκηση αποτελεσματικού ενδίκου βοηθήματος — Διαφάνεια — Αναλογικότητα — Ίση μεταχείριση και απαγόρευση των διακρίσεων — Κριτήρια επιλογής και αναθέσεως — Αγωγή αποζημιώσεως — Παραδεκτό — Διαφυγόν κέρδος)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/14
            
         Απόφαση του Γενικού Δικαστηρίου της 20ής Σεπτεμβρίου 2011 — Ευρωπαϊκή Δυναμική κατά ΕΤΕπ
   (Υπόθεση T-461/08) (1)
   
   (Δημόσιες συμβάσεις υπηρεσιών - Διαδικασία διαγωνισμού - Παροχή υπηρεσίας συνιστάμενης στη συντήρηση, υποστήριξη και ανάπτυξη συστήματος πληροφορικής - Απόρριψη προσφοράς διαγωνιζομένου - Ανάθεση του αντικειμένου της συμβάσεως σε άλλο διαγωνιζόμενο - Προσφυγή ακυρώσεως - Παραδεκτό - Αρμοδιότητα - Υποχρέωση αιτιολογήσεως - Δικαίωμα στην άσκηση αποτελεσματικού ενδίκου βοηθήματος - Διαφάνεια - Αναλογικότητα - Ίση μεταχείριση και απαγόρευση των διακρίσεων - Κριτήρια επιλογής και αναθέσεως - Αγωγή αποζημιώσεως - Παραδεκτό - Διαφυγόν κέρδος)
   2011/C 319/25
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Π. Κατσιμάνη, δικηγόροι)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ) (εκπρόσωποι: C. Gómez de la Cruz και T. Pietilä, επικουρούμενοι από τον J. Stuyck, δικηγόρο)
   
      Αντικείμενο
   
   Αφενός, αίτημα βάσει των άρθρων 225 ΕΚ και 230 ΕΚ να ακυρωθεί η απόφαση της ΕΤΕπ της 31ης Ιανουαρίου 2008, περί απορρίψεως της προσφοράς που υπέβαλε η προσφεύγουσα-ενάγουσα στο πλαίσιο διαγωνισμού για την παροχή υπηρεσιών πληροφορικής για τη συντήρηση, υποστήριξη και ανάπτυξη συστήματος πληροφορικής και περί αναθέσεως του αντικειμένου της συμβάσεως σε άλλον διαγωνιζόμενο, και, αφετέρου, αίτημα αποζημιώσεως βάσει των άρθρων 225 ΕΚ, 253 ΕΚ και 288 ΕΚ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Ευρωπαϊκής Τράπεζας Επενδύσεων (ΕΤΕπ) περί απορρίψεως της προσφοράς την οποία υπέβαλε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ στο πλαίσιο του διαγωνισμού 2007/S 176-215155 με αντικείμενο την παροχή υπηρεσιών συνιστάμενων στην «[π]αροχή βοήθειας για τη συντήρηση, υποστήριξη και ανάπτυξη του συστήματος του γραφείου διεκπεραίωσης δανείων (Serapis)» και περί αναθέσεως της παροχής υπηρεσιών στη Sybase BVBA
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Καταδικάζει την ΕΤΕπ στα δικαστικά έξοδα.
            
         
      (1)  EE C 19 της 24.1.2009.